34歲大馬視后努力做Gym獲緋聞男友讚叻 新Look曝光竟撞樣傅穎
現年34歲的劉佩玥(Moon)參加2013年香港小姐奪得季軍入行,雖然入行初期起步較同屆冠軍陳凱琳及蔡思貝慢,但靠着自己不斷努力,加上肯搏肯捱又聽話,近年獲得無綫力捧晉身女一行列,更於《萬千星輝頒獎典禮2022》中,憑《美麗戰場》的「李靜兒一角」奪得「馬來西亞最喜愛TVB女主角」,成為無綫當家花旦之一。
而劉佩玥向來給人感覺有肉地、包包面,稍為肥少少就會顯得很「大件」,為保持以最佳狀態示人,從事辛苦,劉佩玥都經常運動keep fit。她日前在社交平台分享了運動後的感受。
劉佩玥寫道:「當我做完負重,再做cardio,好想暈低嘅我以為已經半死要停低嘅時候,我覺得,你無理由咁渣嘅!你一定得!係咁同自己講要頂埋佢呀!一定得㗎!然後cool down 嘅時候,我覺得人生真係充滿希望嘅(紀錄一下我連頭髮都唔想撥嘅cool down時刻)、(對腳已經不屬於我),感恩我以為就快抽筋都無停低對腳」。
劉佩玥的付出,獲得不少網民為她加油打氣,當中包括緋聞男友周志文,他留言稱讚說:「叻」再加3個火的emoji。而劉佩玥也分享了一張四格靚相,相中她放下靚女包袱,由得頭髮凌亂,大擺可愛pose。但同時也有網民將焦點放了在劉佩玥的新造型上,指她染了一頭金色新髮色、同樣膚色白皙,再加上拍攝角度,驟眼看整個感覺與傅穎非常似樣:「差點以為係傅穎」。